Neutrin

Il neutrin al è une particule elementâr. Al à spin 1/2 e dincje al è un fermion. La sô masse e je minime, di fat esperiments resints (cjale Super-Kamiokande) a àn mostrât che e je divierse di zero (di 100.000 a 1 milion di voltis plui bas di chê dal eletron). Stant che i neutrins no àn cjarie eletriche ni cjarie di colôr, a interagjissin dome traviers de fuarce nucleâr debile e no sintin la interazion nucleâr fuarte e la fuarce eletromagnetiche. Stant che a àn une masse, a son sensibii ancje ae gravitât, ma jessint la gravitât la fuarce plui debile e vint il neutrin une masse minime, cheste interazion e je trascurabile rispiet ae interazion debile.
Categorie:Fisiche